- Hindi News
- National
- लैंक्सेस उद्योग के श्रमिकों के हित में राऊ विधायक ने विस में उठाया मुद्दा
लैंक्सेस उद्योग के श्रमिकों के हित में राऊ विधायक ने विस में उठाया मुद्दा
लैंक्सेस उद्योग में स्थाई श्रमिकों की संख्या बढ़ाना, ठेकेदार श्रमिकों को स्थाई करने, पुराने पंचवर्षीय समझौते की मांगों पर कार्रवाई न होने व नए समझौते में हो रहे विलंब का मामला विधानसभा में ध्यानाकर्षण के माध्यम से उठेगा। मप्र कांग्रेस के महासचिव दिलीपसिंह गुर्जर ने बताया राऊ से कांग्रेस विधायक जीतू पटवारी ने यह मामला विधानसभा में उठाया है।
पटवारी ने नागदा स्थित लैंक्सेस उद्योग के प्रबंधकों द्वारा श्रम विभाग के अधिकारियों की सांठगांठ से श्रमिकों का वर्षों से लगातार शोषण कर केंद्र व राज्य सरकार के श्रम अधिनियमों का खुलेआम उल्लंघन करने का आरोप लगाया है। साथ ही उद्योग में स्थाई श्रमिकों की संख्या 28,380 है और 1900 के लगभग ठेका श्रमिक बताए हैं। जबकि उद्योग में लगभग 300 से अधिक स्थाई नेचर के कार्य हैं, जो नियम विरुद्ध ठेका श्रमिकों से कराए जा रहे हैं। 2011-12 में श्रम संगठनों एवं उद्योग के बीच पंचवर्षीय समझौता हुआ था, जिन मांगों को अमल में लाने की सहमति प्रबंधन व ट्रेड यूनियन के बीच बनी थी। उनमें से अधिकांश मांगें अभी भी लंबित है। विशेषकर स्थाई श्रमिकों की संख्या बढ़ाने, ठेका श्रमिकों को स्थाई करने की मांग को प्रबंधन ने नहीं माना है।
चेतावनी देकर कहा- जल्द समझौते पर हो चर्चा
गुरुवार शाम 5 बजे श्रमिक हित में उद्योग में गतिशील यूनियन भारतीय मजदूर संघ ने गेट मीटिंग कर चेताया है कि पुराने समझौते को समाप्त हुए 7 माह बीत चुके हैं। बावजूद नए पांच सालाना समझौते को लेकर बातचीत तक शुरू नहीं हुई है। ठेका श्रमिकों पर अत्याचार हो रहा है। उनसे स्थाई प्रकृति के काम कराए जा रहे हैं। इससे दुर्घटना हो रही है। बावजूद संबंधितों पर कोई असर नहीं है। जल्द ही समझौते को लेकर चर्चाएं शुरू नहीं हुई तो इसके गंभीर परिणाम उद्योग को भुगतान पड़ सकते हैं।
लैंक्सेस उद्योग गेट पर मीटिंग करते ट्रेड यूनियन बीएमएस व श्रमिक।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva